Legal Document

Category: 910

Text:
3. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 718 της 14/30 Δεκ. 1982 (ΦΕΚ Α΄ 154)  Πτητική καταλληλότητα Ιπταμένων και Ραδιοναυτίλων Αξιωματικών, λόγω μειωμένης πτητικής ικανότητας ή μειωμένης πτητικής έφεσης και πειθαρχικότητας κατά τις πτήσεις. Έχοντας υπόψη: α)Τις διατάξεις του άρθρου 13 του Ν.Δ. 1400/1973 «Περί καταστάσεως των Αξιωματικών των Ενόπλων Δυνάμεων». β)Την υπ’ αριθμ. 59/21.4.82 γνωμοδότηση του Ανώτατου Αεροπορικού Συμβουλίου (ΑΑΣ). γ)Το άρθρο 18 παράγρ. 1 εδάφιο ι του Ν. 660/1977. δ)Την υπ’ αριθμ. Φ. 072/2/43/Β 7210/22.10.81 απόφαση του Πρωθυπουργού και Υπουργού Εθνικής Αμύνης «περί αναθέσεως αρμοδιοτήτων Εθνικής Άμυνας εις τους Υφυπουργούς Εθνικής Άμυνας» (Φ. 663/29.10.1981, Τ.Β΄). ε)Την υπ’ αριθμ. 717/1982 γνωμοδότηση του ΣΤΕ, μετά από πρόταση του Υφυπουργού Εθνικής Άμυνας, αποφασίσαμε και διατάσσουμε: Άρθρο 1. 1.Αξιωματικός Ιπτάμενος τίθεται υπό κρίση πτητικής καταλληλότητας, λόγω μειωμένης πτητικής ικανότητας ή μειωμένης πτητικής έφεσης και πειθαρχικότητας κατά τις πτήσεις, στις ακόλουθες περιπτώσεις: α)Όταν χειρίζεται το αεροσκάφος ή εκτελεί τις προβλεπόμενες διαδικασίες, είτε στο έδαφος είτε στον αέρα, με τρόπο που θέτει σε κίνδυνο την ασφαλή και επιτυχή εκτέλεση της αποστολής. β)Όταν κατά τη διάρκεια της εκπαίδευσης, ανεξάρτητα από στάδιο, η σημειωμένη εξέλιξή του σαν Αξιωματικού Ιπτάμενου και η απόδοσή του γενικά στις πτήσεις δεν είναι ανάλογη της εκπαίδευσης που συντελέσθηκε και των ωρών πτήσης που συμπληρώθηκαν απ’ αυτόν. γ)Όταν αποτύχει σε δύο συνεχείς αξιολογήσεις ή εξετάσεις αέρα. δ)Όταν αποτύχει σε δύο συνεχείς αξιολογήσεις ή εξετάσεις εδάφους για επαγγελματικά θέματα που συντελούνται από το Σμήνος μετεκπαίδευσης ή τη Μοίρα ή την Πτέρυγα/Σμηναρχία. ε)Όταν αποτύχει σε δύο συνεχείς αξιολογήσεις εδάφους για επαγγελματικά θέματα που συντελούνται από το Αρχηγείο ή την αρμόδια Διοίκηση. στ)Όταν χαρακτηρισθεί πως έχει μειωμένη πτητική έφεση σε δύο συνεχή ή τρία συνολικά εξαμηνιαία δελτία χαρακτηρισμού. Κατά την κρίση της πτητικής έφεσης λαμβάνονται υπόψη οι ώρες πτήσεως που συμπληρώνονται σε συνάρτηση και με τα λοιπά, πέρα από τις πτήσεις, καθήκοντά του, καθώς και η προθυμία του όχι μόνο για τις πτήσεις γενικά, αλλά και για κάθε είδος πτήσης (όπως πτήσεις νυκτερινές, μέσα σε σύννεφα, πάνω από θάλασσα, βολές κ.τ.λ.) ζ)Όταν παρουσιάζει απειθαρχία κατά τις πτήσεις, από την οποία τέθηκε σε κίνδυνο η ασφάλεια έμψυχου ή άψυχου υλικού, ή παρακωλύθηκε η ομαλή διεξαγωγή των πτήσεων και η εκπαίδευση ή κατ’ επανάληψη κατέληξε μάταιη η εκτέλεση της αποστολής, όπως π.χ. παράβαση των κανόνων και διαταγών πτήσης, κατ’ εξακολούθηση σκόπιμη και χωρίς σοβαρό λόγο παρέκκλιση από τις ειδικές διαταγές κατά την εκτέλεση συγκεκριμένης πτήσης ή κατ’ εξακολούθηση άρνηση εκτέλεσης τέτοιας πτήσης χωρίς επαρκώς αιτιολογημένο λόγο ή απαρέσκεια για συγκεκριμένο τύπο αεροσκάφους ή γενικά απαρέσκεια για πτήσεις. η)Όταν προσέλθει για πτήση μετά από χρήση οινοπνευματωδών ποτών. Η χρήση αυτή διαπιστώνεται από το Διοικητή του Σμήνους ή το Διοικητή ή Αξιωματικό Επιχειρήσεων (ΑΕ) της Μοίρας ή το Διοικητή ή Υποδιοικητή ή Σμήναρχο Μάχης της Μονάδας και βεβαιώνεται από γιατρό ή με χρήση αναγνωρισμένης και αξιόπιστης συσκευής. θ)Εάν οι επιδόσεις του, γενικά στον εξομοιωτή πτήσεων δεν είναι ανάλογες της εκπαίδευσης που συντελέσθηκε. 2.Κατά τις περιπτώσεις των υποπαραγράφων 1α και 1β του παρόντος άρθρου, η διαδικασία κρίσης της πτητικής καταλληλότητας του Αξιωματικού, που πρέπει να ακολουθηθεί είναι: α)Εξετάζεται σε πτήση από το Διοικητή ή Αξιωματικό Επιχειρήσεων της Μοίρας Σμήνους ή από διμελή επιτροπή που ορίζεται με διαταγή του Διοικητή της Πτέρυγας Σμηναρχίας ή του Αρχηγού Διοικητή του Αρχηγείου Διοίκησης (Αντί για τη σελ. 137(ε) Σελ. 137(ζ) Τεύχος ΣΤ93-Σελ. 75 Πτητική Ικανότητα 38.Β.δ.1-3   166 ή του Αρχηγού Γενικού Επιτελείου Αεροπορίας (ΓΕΑ). Τα μέλη της επιτροπής πρέπει: (1)Να είναι σε βαθμό ανώτεροι ή αν αυτό δεν είναι δυνατό, αρχαιότεροι του εξεταζόμενου. (2)Να προέρχονται το μεν ένα από τη Μοίρα Σμήνος του εξεταζόμενου επιλεγόμενο μεταξύ του Διοικητή ή Αξιωματικού Επιχειρήσεων της Μοίρας Σμήνους ή του Αξιωματικού Τυποποίησης, το δε άλλο μέλος εκτός της Μοίρας Σμήνους. Μετά την εξέταση συντάσσεται έκθεση και εφόσον αυτός που εξετάσθηκε κριθεί ότι πέτυχε συνεχίζει τις πτήσεις. β)Εάν αυτός που εξετάσθηκε κριθεί ότι απέτυχε από το Διοικητή, ή Αξιωματικό Επιχειρήσεων της Μοίρας Σμήνους ή από τον ένα ή και από τα δύο μέλη της επιτροπής, διακόπτονται οι πτήσεις του και εξετάζεται σε πτήση από τριμελή επιτροπή, που τα μέλη της πρέπει να είναι σε βαθμό ανώτεροι ή αν αυτό δεν είναι δυνατό, αρχαιότεροι του εξεταζόμενου. Η επιτροπή ορίζεται: (1)Από τον Αρχηγό Διοικητή του Αρχηγείου Διοίκησης εάν η εξέταση έγινε από το Διοικητή ή Αξιωματικό Επιχειρήσεων της Μοίρας Σμήνους ή από επιτροπή που ορίσθηκε από το Διοικητή της Πτέρυγας Σμηναρχίας. (2)Από τον Αρχηγό Γενικού Επιτελείου Αεροπορίας εάν η εξέταση έγινε από επιτροπή που ορίσθηκε από τον Αρχηγό Διοικητή του Αρχηγείου Διοίκησης. Εάν αυτός που εξετάσθηκε κριθεί ότι πέτυχε σ’ αυτήν την εξέταση συνεχίζει τις πτήσεις. γ)Εάν αυτός που εξετάσθηκε κριθεί ότι απέτυχε από δύο τουλάχιστον μέλη της τριμελούς επιτροπής, συντάσσεται από την επιτροπή έκθεση, που περιλαμβάνει σε περίπτωση μειοψηφίας και τη γνώμη της. Η έκθεση αυτή υποβάλλεται στο Γενικό Επιτελείο Αεροπορίας το οποίο τη θέτει υπόψη του Ανώτατου Αεροπορικού Συμβουλίου, το οποίο, στη συνέχεια, αποφαίνεται περί της πτητικής καταλληλότητας του Αξιωματικού. 3.Κατά την περίπτωση της υποπαραγράφου 1γ του παρόντος άρθρου ακολουθείται η ακόλουθη διαδικασία κρίσης της πτητικής καταλληλότητας του Αξιωματικού. α)Εάν απέτυχε σε αξιολογήσεις ή εξετάσεις αέρα που έγιναν από εντεταλμένους εξεταστές μέχρι και επιπέδου Πτέρυγας Σμηναρχίας ακολουθείται διαδικασία παρόμοια με την καθοριζόμενη στις υποπαραγράφους 2α και 2β του παρόντος άρθρου. β)Εάν απέτυχε σε αξιολογήσεις ή εξετάσεις που έγιναν στον αέρα και έγιναν από εντεταλμένους εξεταστές του Αρχηγείου ή της σχετικής Διοίκησης, εξετάζεται σε πτήση, από τριμελή επιτροπή, που συγκροτείται με διαταγή του Αρχηγού Γενικού Επιτελείου Αεροπορίας και ακολουθείται διαδικασία παρόμοια με την καθοριζόμενη στην υποπαράγραφο 2γ του παρόντος άρθρου.         Σελ. 138(ζ) Τεύχος ΣΤ93-Σελ. 76 4.Εάν ο υπό κρίση πτητικής καταλληλότητας Αξιωματικός, πριν από οποιαδήποτε σε πτήση εξέταση που καθορίζεται στις παραγράφους 2 και 3 του παρόντος άρθρου, δεν έχει πραγματοποιήσει πτήση σε χρονικό διάστημα 10 ημερών, τότε παρέχεται σ’ αυτόν, ανάλογα με το χρόνο της πτητικής αποχής, αριθμός εξόδων πτήσης, που καθορίζεται από το Διοικητή της Μοίρας Σμήνους για εξάσκησή του, με συγκυβερνήτη έμπειρο εκπαιδευτή, εάν διατίθεται διθέσιο προκειμένου για μαχητικά και στον τύπο του αεροσκάφους στο οποίο θα επακολουθήσει η εξέταση. 5.Κατά την περίπτωση της υποπαραγράφου 1δ του παρόντος άρθρου, ακολουθείται η παρακάτω διαδικασία κρίσης της πτητικής καταλληλότητας του Αξιωματικού. α)Εξετάζεται γραπτά σε ερωτηματολόγιο επαγγελματικών θεμάτων από κατάλληλο Αξιωματικό του Αρχηγείου ή της σχετικής Διοίκησης ο οποίος ορίζεται με διαταγή του Αρχηγού - Διοικητή αντίστοιχα. β)Εάν αποτύχει και κατά την εξέταση αυτή, εξετάζεται τελικά σε επαγγελματικά θέματα, προφορικά και γραπτά, από τριμελή κατάλληλη επιτροπή που συγκροτείται με διαταγή του Αρχηγού Γενικού Επιτελείου Αεροπορίας από τον Πρόεδρο της οποίας συντάσσεται έκθεση απόδοσης. Εφόσον αυτός που εξετάσθηκε αποτύχει και κατά την εξέταση αυτή ο Αρχηγός Γενικού Επιτελείου Αεροπορίας διατάσσει την παραπομπή του, στο Ανώτατο Αεροπορικό Συμβούλιο λόγω μειωμένης πτητικής ικανότητας, οφειλόμενης σε ανεπάρκεια επαγγελματικών γνώσεων. 6.Κατά την περίπτωση της υποπαραγράφου 1ε του παρόντος άρθρου ο Αξιωματικός εξετάζεται για κρίση της πτητικής καταλληλότητάς του σε επαγγελματικά θέματα προφορικά και γραπτά, από τριμελή επιτροπή κατάλληλων εξεταστών, που συγκροτείται με διαταγή του Αρχηγού Γενικού Επιτελείου Αεροπορίας και ακολουθείται διαδικασία παρόμοια με την καθοριζόμενη στην υποπαράγραφο 5β του παρόντος άρθρου. 7.Πριν από οποιαδήποτε εξέταση, εδάφους, κατά τα καθοριζόμενα στις παραγράφους 5 και 6 του παρόντος άρθρου και με το σκοπό όπως ο υπό κρίση Αξιωματικός προετοιμασθεί κατάλληλα, πρέπει να παρεμβάλλεται χρονικό διάστημα τουλάχιστον ένα (1) μήνα από την προηγούμενη εξέταση. 8.Κατά την περίπτωση της υποπαραγράφου 1στ του παρόντος άρθρου, για αυτόν που παρουσιάζει μειωμένη πτητική έφεση Αξιωματικό, ο Αρχηγός Γενικού Επιτελείου Αεροπορίας μπορεί να διατάξει την παραπομπή του για κρίση της πτητικής καταλληλότητάς του στο Ανώτατο Αεροπορικό Συμβούλιο ή τη συνέχιση των πτήσεων, λαμβάνοντας υπόψη τα ακόλουθα: α)Ειδική έκθεση, που συντάσσεται από το Διοικητή Μοίρας Σμήνους ή Πτέρυγας Σμηναρχίας για τον Αξιωματικό που παρουσιάζει μειωμένη πτητική έφεση. β)Σχόλια και παρατηρήσεις του Αρχηγείου ή της αρμόδιας Διοίκησης. γ)Εισηγήσεις του αρμόδιου Κλάδου του Γενικού Επιτελείου Αεροπορίας. δ)Άλλα στοιχεία από τους ατομικούς φάκελλους του Αξιωματικού.     38.Β.δ.3 Πτητική Ικανότητα   167 9.Κατά την περίπτωση της υποπαραγράφου 1ζ του παρόντος άρθρου, για τον Αξιωματικό που παρουσιάζει απειθαρχία κατά τις πτήσεις, είναι δυνατό, ανάλογα με τις συνθήκες στις οποίες παρουσιάζεται αυτή, να ακολουθηθεί η παρακάτω διαδικασία: α)Να διακοπούν οι πτήσεις του Αξιωματικού. β)Ο Αρχηγός Γενικού Επιτελείου Αεροπορίας να διατάξει τελικά την παραπομπή του για κρίση της πτητικής του καταλληλότητας στο Ανώτατο Αεροπορικό Συμβούλιο ή τη συνέχιση, των πτήσεων λαμβάνοντας υπόψη ειδική έκθεση που συντάσσεται από το Διοικητή της Μοίρας Σμήνους ή Πτέρυγας Σμηναρχίας ή από ειδική επιτροπή ή από εντεταλμένο αρμόδιο εξεταστή, καθώς και σχετικές εισηγήσεις και σχόλια του Αρχηγείου ή της αρμόδιας Διοίκησης και του αρμόδιου Κλάδου του Γενικού Επιτελείου Αεροπορίας. 10.Για όλες τις αξιολογήσεις ή εξετάσεις σε πτήση του Αξιωματικού τις καθοριζόμενες στο παρόν άρθρο, σαν όριο βαθμολογίας, κάτω του οποίου ο εξεταζόμενος θεωρείται ότι έχει αποτύχει, καθορίζεται το 60% ενώ για τις εξετάσεις εδάφους καθορίζεται το 70% που είναι ο μέσος όρος των βαθμολογιών των ερωτηματολογίων «Κλειστού» και «Ανοικτού» βιβλίου. Σαν ελάχιστη βαθμολογία των ζωτικών διαδικασιών ανάγκης (BOLD FACE) θεωρείται το 100%. 11.Κατά την περίπτωση της υποπαραγράφου 1η του παρόντος άρθρου για τον Αξιωματικό που προσέρχεται για πτήση μετά από χρήση οινοπνευματωδών ποτών τηρείται η ακόλουθη διαδικασία: α)Διακόπτονται οι πτήσεις του Αξιωματικού και υποβάλλεται λεπτομερής αναφορά με όλα τα δικαιολογητικά στοιχεία ιεραρχικά στο Γενικό Επιτελείο Αεροπορίας. β)Ο Αρχηγός Γενικού Επιτελείου Αεροπορίας διατάσσει την παραπομπή του στο Ανώτατο Αεροπορικό Συμβούλιο για κρίση της πτητικής του καταλληλότητας. γ)Το Ανώτατο Αεροπορικό Συμβούλιο αφού λάβει υπόψη τις σχετικές εκθέσεις, κρίνει την πτητική καταλληλότητα του Αξιωματικού. 12.Στην περίπτωση της υποπαραγράφου 1θ του παρόντος άρθρου για τον Αξιωματικό αυτό, εφαρμόζονται ανάλογα, τα οριζόμενα στην παράγραφο 2 του παρόντος άρθρου αφού οι εξετάσεις συντελεσθούν σε εξομοιωτή πτήσεων.  13.«Οι διατάξεις του παρόντος άρθρου δεν εφαρμόζονται για τους Ανθυποσμηναγούς Ιπταμένους που θα αποφοιτήσουν από τη Σχολή Ικάρων το έτος 1987 και μετέπειτα και παρακολουθούν εκπαίδευση βασικού, προχωρημένου-επιχειρησιακού σταδίου». Η παρ. 13 προστέθηκε από το άρθρ. 1 Π.Δ. 247/19-30 Ιουν. 1987 (ΦΕΚ Α΄ 110). Άρθρο 2. 1.Αξιωματικός Ραδιοναυτίλος τίθεται σε κρίση πτητικής καταλληλότητας, λόγω μειωμένης πτητικής ικανότητας ή μειωμένης πτητικής έφεσης και πειθαρχικότητας κατά τις πτήσεις στις ακόλουθες περιπτώσεις: α)Όταν κατά τη διάρκεια της εκπαίδευσης, ανεξάρτητα από στάδιο, η σημειωνόμενη εξέλιξή του ως Ραδιοναυτίλου, δεν είναι ανάλογη με την εκπαίδευση που συντελέσθηκε και με τις ώρες πτήσης που συμπληρώθηκαν απ’ αυτόν. β)Όταν από τα στοιχεία που έχουν υπολογισθεί και παρασχεθεί στους χειριστές απ’ αυτόν και γενικά από λαθεμένους υπολογισμούς του και ενέργειες, κατά την εκτέλεση μιας πτήσης, τέθηκε ή ήταν δυνατό να τεθεί σε κίνδυνο η ασφάλειά της. γ)Όταν αποτύχει σε δύο συνεχείς αξιολογήσεις ή εξετάσεις  που έγιναν στον αέρα από τη Μοίρα ή την Πτέρυγα Σμηναρχία. δ)Όταν αποτύχει σε δύο συνεχείς αξιολογήσεις αέρα που έγιναν από το Αρχηγείο ή την αρμόδια Διοίκηση.   ε)Όταν αποτύχει σε δύο συνεχείς αξιολογήσεις ή εξετάσεις εδάφους, για επαγγελματικά θέματα που έγιναν από τη Μοίρα ή την Πτέρυγα/Σμηναρχία. στ)Όταν αποτύχει σε δύο συνεχείς αξιολογήσεις ή εξετάσεις εδάφους, για επαγγελματικά θέματα, που έγιναν από το Αρχηγείο ή την αρμόδια Διοίκηση. ζ)Όταν χαρακτηρισθεί ότι έχει μειωμένη πτητική έφεση με υπαιτιότητά του σε δύο συνεχή ή τρία συνολικά εξαμηνιαία δελτία χαρακτηρισμού. Κατά την κρίση της πτητικής έφεσης λαμβάνονται υπόψη οι ώρες πτήσης που συμπληρώνονται από το Ραδιοναυτίλο, σε συνάρτηση με τα λοιπά, πέρα από τις πτήσεις, καθήκοντά του, καθώς και γενικά η προθυμία του για όλα τα είδη των πτήσεων. η)Όταν παρουσιάζει απειθαρχία κατά τις πτήσεις από την οποία ήταν δυνατό να τεθεί σε άμεσο ή έμμεσο κίνδυνο η ασφάλεια συγκεκριμένης πτήσης ή κατ’ επανάληψη να παρακωλυθεί η ομαλή και επιτυχής εκτέλεση της αποστολής όπως σκόπιμη πλημμελής εκτέλεση των καθηκόντων του σε πτήση ή άρνηση εκτέλεσης των καθηκόντων του ή άρνηση εκτέλεσης πτήσης χωρίς σοβαρό λόγο, ή απαρέσκεια για συγκεκριμένο τύπο αεροσκάφους κ.τ.λ. θ)Όταν προσέλθει για πτήση μετά από χρήση οινοπνευματωδών ποτών. Η χρήση αυτή διαπιστώνεται από το Διοικητή του Σμήνους ή το Διοικητή ή Αξιωματικό Επιχειρήσεων της Μοίρας ή το Διοικητή ή Υποδιοικητή ή Σμήναρχο Μάχης της Μονάδας και βεβαιώνεται από γιατρό ή με χρήση αναγνωρισμένης και αξιόπιστης συσκευής. 2.Κατά τις περιπτώσεις των υποπαραγράφων 1α, 1β και 1γ του παρόντος άρθρου, ακολουθείται η παρακάτω διαδικασία κρίσης της πτητικής καταλληλότητας του Ραδιοναυτίλου. α)Εξετάζεται στο έδαφος (προφορικά) και στον αέρα, σε θέματα ειδικότητάς του και για τα καθήκοντα του, από τριμελή Επιτροπή της Μοίρας ή της Πτέρυγας Σμηναρχίας που αποτελείται από ένα Αξιωματικό Ιπτάμενο ως Πρόεδρο και από δύο άλλους Ραδιοναυτίλους κατά βαθμό ανώτερους, και αν αυτό δεν είναι δυνατό, αρχαιότερους από τον εξεταζόμενο, ως μέλη, συντάσσεται δε έκθεση απόδοσης. Εάν δύο τουλάχιστον από τους τρεις εξεταστές κρίνουν ότι πέτυχε αυτός που εξετάσθηκε, τότε συνεχίζει κανονικά τις πτήσεις. β)Εάν αυτός που εξετάσθηκε κριθεί ότι απέτυχε από δύο τουλάχιστον εξεταστές της Επιτροπής της Μοίρας ή Πτέρυγας Σμηναρχίας, διακόπτονται οι πτήσεις του και εξετάζεται στη συνέχεια για κρίση της πτητικής καταλληλότητας του με ανάλογο τρόπο από τριμελή Επιτροπή κατάλληλων εξεταστών του Αρχηγείου ή της σχετικής Διοίκησης που συγκροτείται με διαταγή του Αρχηγού Διοικητή αντίστοιχα. Εάν αυτός που εξετάσθηκε κριθεί ότι πέτυχε κατά την εξέταση αυτή, ο Αρχηγός ή ο Διοικητής ανάλογα, διατάσσει τη συνέχιση των πτήσεών του. γ)Εάν ο υπό κρίση Ραδιοναυτίλος κριθεί ότι απέτυχε από την Επιτροπή του Αρχηγείου ή της Διοίκησης εξετάζεται τελικά, με ανάλογο των προηγουμένων εξετάσεων τρόπο, από τριμελή Επιτροπή που συγκροτείται με Διαταγή του Αρχηγού Γενικού Επιτελείου Αεροπορίας. Εάν κριθεί ότι πέτυχε διατάσσεται η παραμονή του στο Σώμα των Ραδιοναυτίλων και η μετάθεσή του σε άλλη Μονάδα. Εάν αποτύχει, παραπέμπεται για τελική κρίση στο Ανώτατο Αεροπορικό Συμβούλιο (ΑΑΣ). 3.Κατά την περίπτωση της υποπαραγράφου 1δ, ο Ραδιοναυτίλος εξετάζεται τελικά για κρίση της πτητικής καταλληλότητάς του από τριμελή Επιτροπή, που συγκροτείται με       (Αντί για τη σελ. 139(δ) Σελ. 139(ε) Τεύχος Θ123-Σελ. 61 Πτητική Ικανότητα 38.Β.δ.3   168 Διαταγή του Αρχηγού Γενικού Επιτελείου Αεροπορίας και ακολουθείται διαδικασία παρόμοια με την καθοριζόμενη στην υποπαράγραφο 2γ του παρόντος άρθρου. 4.Κατά την περίπτωση της υποπαραγράφου 1ε του παρόντος άρθρου, ακολουθείται η παρακάτω διαδικασία κρίσης της πτητικής καταλληλότητας του Ραδιοναυτίλου. α)Εξετάζεται γραπτά σε ερωτηματολόγιο επαγγελματικών θεμάτων από κατάλληλο αρχαιότερο Ραδιοναυτίλο εξεταστή του Αρχηγείου Διοίκησης που ορίζεται με διαταγή του Αρχηγού/Διοικητή αντίστοιχα. β)Εάν αποτύχει και στην εξέταση αυτή εξετάζεται προφορικά και γραπτά, σε επαγγελματικά θέματα από τριμελή Επιτροπή που συγκροτείται με Διαταγή του Αρχηγού Γενικού Επιτελείου Αεροπορίας και αποτελείται από ένα Αξιωματικό Ιπτάμενο ως Πρόεδρο και από τους δύο άλλους Ραδιοναυτίλους κατά βαθμό ανώτερους και αν αυτό δεν είναι δυνατό αρχαιότερους του εξεταζόμενου, ως μέλη. Η επιτροπή συντάσσει έκθεση απόδοσης και εφόσον αυτός που εξετάσθηκε κριθεί ότι απέτυχε, ο Αρχηγός Γενικού Επιτελείου Αεροπορίας διατάσσει την παραπομπή του στο Ανώτατο Αεροπορικό Συμβούλιο για τελική κρίση της πτητικής καταλληλότητάς του, λόγω μειωμένης πτητικής ικανότητας οφειλόμενης σε ανεπάρκεια επαγγελματικών γνώσεων. 5.Κατά την περίπτωση της υποπαραγράφου 1στ του παρόντος άρθρου, ο Ραδιοναυτίλος εξετάζεται, προφορικά και γραπτά σε επαγγελματικά θέματα, για κρίση της πτητικής καταλληλότητάς του από τριμελή Επιτροπή, που συγκροτείται με Διαταγή του Αρχηγού Γενικού Επιτελείου Αεροπορίας και ακολουθείται διαδικασία παρόμοια με την καθοριζόμενη στην υποπαράγραφο 4β του παρόντος άρθρου. 6.Πριν από οποιαδήποτε εξέταση εδάφους, κατά τα καθοριζόμενα στις παραγράφους 4 και 5 του παρόντος άρθρου και με το σκοπό όπως ο υπό κρίση Αξιωματικός προετοιμασθεί κατάλληλα, πρέπει να παρεμβάλλεται χρονικό διάστημα τουλάχιστον ένα (1) μήνα από την προηγούμενη εξέταση. 7.Κατά την περίπτωση της υποπαραγράφου 1ζ του παρόντος άρθρου, για τον Ραδιοναυτίλο που παρουσιάζει μειωμένη πτητική έφεση, ο Αρχηγός Γενικού Επιτελείου Αεροπορίας μπορεί να διατάξει την παραπομπή του για κρίση της πτητικής καταλληλότητάς του στο Ανώτατο Αεροπορικό Συμβούλιο, ή τη συνέχιση των πτήσεων λαμβάνοντας υπόψη τα ακόλουθα:  Σελ. 140(ε) Τεύχος Θ123-Σελ. 62 α)Ειδική έκθεση που συντάσσεται από το Διοικητή της Μοίρας ή Πτέρυγας Σμηναρχίας, για τον Ραδιοναυτίλο που παρουσιάζει μειωμένη πτητική έφεση. β)Σχόλια και παρατηρήσεις του Αρχηγείου ή της αρμόδιας Διοίκησης. γ)Εισηγήσεις του αρμόδιου Κλάδου του Γενικού Επιτελείου Αεροπορίας. δ)Άλλα στοιχεία από τους ατομικούς φάκελλους του Ραδιοναυτίλου.  8.Κατά την περίπτωση της υποπαραγράφου 1η του παρόντος άρθρου, για τον Ραδιοναυτίλο που παρουσιάζει απειθαρχία κατά τις πτήσεις, είναι δυνατό, ανάλογα με τις συνθήκες που παρουσιάζεται αυτή να ακολουθηθεί η παρακάτω διαδικασία: α)Να διακοπούν οι πτήσεις του Ραδιοναυτίλου β)Ο Αρχηγός Γενικού Επιτελείου Αεροπορίας να διατάξει τελικά την παραπομπή του για κρίση της πτητικής καταλληλότητάς του στο Ανώτατο Αεροπορικό Συμβούλιο ή τη συνέχιση των πτήσεων, λαμβάνοντας υπόψη ειδική έκθεση που συντάσσεται από τον Κυβερνήτη αεροσκάφους ή το Διοικητή της Μοίρας ή Πτέρυγας Σμηναρχίας ή από ειδική Επιτροπή ή από εντεταλμένο αρμόδιο εξεταστή, καθώς και σχετικές εισηγήσεις και σχόλια του Αρχηγείου ή της αρμόδιας Διοίκησης και του αρμόδιου Κλάδου του Γενικού Επιτελείου Αεροπορίας. 9.Για όλες τις αξιολογήσεις ή εξετάσεις σε πτήση του Ραδιοναυτίλου τις καθοριζόμενες στο παρόν άρθρο, σαν όριο βαθμολογίας κάτω από το οποίο ο εξεταζόμενος θεωρείται πως έχει αποτύχει, καθορίζεται το 60% ενώ για τις εξετάσεις εδάφους καθορίζεται το 70% που είναι ο μέσος όρος των βαθμολογιών των ερωτηματολογίων «Κλειστού» και «Ανοικτού» βιβλίου. Σαν ελάχιστη βαθμολογία των ζωτικών διαδικασιών ανάγκης (BOLD FACE) θεωρείται το 100%. 10.Κατά την περίπτωση της υποπαραγράφου 1θ του παρόντος άρθρου για το Ραδιοναυτίλο που προσέρχεται για πτήση μετά από χρήση οινοπνευματωδών ποτών τηρείται η ακόλουθη διαδικασία: α)Διακόπτονται οι πτήσεις του Ραδιοναυτίλου και υποβάλλεται λεπτομερής αναφορά μαζί με όλα τα δικαιολογητικά στοιχεία ιεραρχικά στο Γενικό Επιτελείο Αεροπορίας. β)Ο Αρχηγός Γενικού Επιτελείου Αεροπορίας διατάσσει την παραπομπή του στο Ανώτατο Αεροπορικό Συμβούλιο για κρίση της πτητικής του καταλληλότητας. γ)Το Ανώτατο Αεροπορικό Συμβούλιο αφού λάβει υπόψη τις σχετικές εκθέσεις, κρίνει την πτητική καταλληλότητα του Ραδιοναυτίλου.   38.Β.δ.3 Πτητική Ικανότητα   169 Άρθρ.3.-1.Ανθυποσμηναγός Ιπτάμενος που βρίσκεται στο βασικό ή προχωρημένο επιχειρησιακό στάδιο πτητικής εκπαίδευσης, κρίνεται για πτητική καταλληλότητα λόγω μειωμένης πτητικής ικανότητας, στις ακόλουθες περιπτώσεις: α)Όταν σε πτήση αξιολόγησης ή εξέτασης που έγινε με τον Διοικητή της Μοίρας Εκπαίδευσης Αέρος Βαθμολογηθεί «ΑΠΟΤΥΧΩΝ» (0-49%) β)Όταν αρνηθεί να συνεχίσει τις εκπαιδευτικές πτήσεις, λόγω φόβου ή απαρέσκειας προς αυτές. γ)Όταν διαπιστωθεί ότι παραβιάζει τους κανόνες ασφαλείας πτήσεων ή τις πάγιες διαταγές πτήσεων ή τις ειδικές διαταγές κατά την εκτέλεση συγκεκριμένης πτήσης. δ)Όταν προσέλθει για πτήση μετά από χρήση οινοπνευματωδών ποτών. Η χρήση αυτή διαπιστώνεται από τον Διοικητή του Σμήνους ή τον Διοικητή της Μοίρας Εκπαίδευσης Αέρος ή τον Αξιωματικό Εκπαίδευσης- Επιχειρήσεων της Μοίρας Εκπαίδευσης Αέρος ή τον Διευθυντή Επιχειρήσεων-Εκπαίδευσης της Μονάδας που κάνει την εκπαίδευση και βεβαιώνεται από τον γιατρό της εν λόγω Μονάδας με σχετική εξέταση. ε)Όταν ο εκπαιδευτής του συμπληρώσει γι’ αυτήν φύλλο τελικής γνωμάτευσης με βαθμό «ΑΠΟΤΥΧΩΝ», χωρίς ειδική πτήση. Φύλλο τελικής γνωμάτευσης με βαθμό «ΑΠΟΤΥΧΩΝ», χωρίς ειδική πτήση συμπληρώνει ο εκπαιδευτής στις ακόλουθες περιπτώσεις: 1)Όταν σε μία πτήση βαθμολογηθεί από τον εκπαιδευτή «ΑΠΟΤΥΧΩΝ»(0-49%). 2)Όταν σε τέσσερις συνεχείς πτήσεις βαθμολογηθεί από τον εκπαιδευτή «ΣΧΕΔΟΝ ΚΑΛΟΣ» (50-59%). 3)Όταν στο 40% και πάνω των πτήσεων βαθμολογηθεί «ΣΧΕΔΟΝ ΚΑΛΟΣ» (50-59%). 4)Όταν συμπληρώνοντας το προβλεπόμενο όριο συγκυβέρνησης δεν μπόρεσε να πετάξει «ΜΟΝΟΣ». 2.Στις περιπτώσεις της υποπαρ. 1α του παρόντος άρθρου, ο Ανθυποσμηναγός παραπέμπεται στο Συμβούλιο Πτητικής Ικανότητας σύμφωνα με τις διατάξεις του άρθρ. 4 του παρόντος. 3.Κατά τις περιπτώσεις των υποπαρ. 1β, 1γ και 1δ του παρόντος άρθρου ακολουθείται η εξής διαδικασία: α.Διακόπτονται οι πτήσεις του Ανθυποσμηναγού. β.Συντάσσεται ειδική έκθεση από τον Διοικητή της Μοίρας Εκπαίδευσης Αέρος. γ.Παραπέμπεται στο κατά τις διατάξεις του άρθρ. 4 του παρόντος Συμβούλιο Πτητικής Ικανότητας για κρίση της πτητικής του καταλληλότητας. 4.Στην περίπτωση της υποπαρ. 1ε του παρόντος άρθρου ακολουθείται η εξής διαδικασία: α.Αν ο Ανθυποσμηναγός βαθμολογηθεί «ΑΠΟΤΥΧΩΝ» στις πρώτες οκτώ ώρες εκπαίδευσης, αλλάζει εκπαιδευτή εφόσον η βαθμολογία αυτή μπαίνει για πρώτη φορά. β.Σε όλες τις άλλες περιπτώσεις κρίνεται για πτητική καταλληλότητα λόγω μειωμένης πτητικής ικανότητας.    5.Στις περιπτώσεις της υποπαρ. 4β του παρόντος άρθρου ακολουθείται η εξής διαδικασία: α.Ο υπό κρίση Ανθυποσμηναγός εξετάζεται σε πτήση δοκιμής προόδου από τον Διοικητή του Σμήνους, ή Αξιωματικό Εκπαίδευσης-Επιχειρήσεων και στην περίπτωση που βαθμολογηθεί «ΣΧΕΔΟΝ ΚΑΛΟΣ» και πάνω συνεχίζει την εκπαίδευση με άλλο εκπαιδευτή. β.Στην περίπτωση που βαθμολογηθεί «ΑΠΟΤΥΧΩΝ», συμπληρώνεται από τον Διοικητή του Σμήνους ή Αξιωματικό Εκπαίδευσης-Επιχειρήσεων φύλλο τελικής γνωμάτευσης, το οποίο συνεπάγεται παραπομπή του Ανθυποσμηναγού στον Διοικητή της Μοίρας Εκπαίδευσης Αέρος για περαιτέρω κρίση της πτητικής καταλληλότητας λόγω μειωμένης πτητικής ικανότητας. 6.Ανθυποσμηναγός που βαθμολογήθηκε «ΣΧΕΔΟΝ ΚΑΛΟΣ» σε αξιολόγηση που προβλέπει το διδακτικό σύστημα επανεξετάζεται από τον Διοικητή του Σμήνους ή Αξιωματικό Εκπαίδευσης-Επιχειρήσεων εάν δε εκ νέου βαθμολογηθεί με την ίδια βαθμολογία παραπέμπεται στον Διοικητή της Μοίρας Εκπαίδευσης-Αέρος με φύλλο τελικής γνωμάτευσης. Εάν στην πιο πάνω πτήση βαθμολογηθεί «ΑΠΟΤΥΧΩΝ» παραπέμπεται στον Διοικητή της Μοίρας Αέρος με φύλλο τεχνικής γνωμάτευσης. 7.Ο Διοικητής του Σμήνους ή Αξιωματικός Εκπαίδευσης-Επιχειρήσεων έχει το δικαίωμα αλλαγής εκπαιδευτή μόνο μία φορά. Εάν ο ίδιος Ανθυποσμηναγός τεθεί για δεύτερη φορά υπό την κρίση τους, για μειωμένη πτητική ικανότητα, μετά την πτήση δοκιμής προόδου και βαθμολογηθεί «ΑΠΟΤΥΧΩΝ», ή «ΣΧΕΔΟΝ ΚΑΛΟΣ» συμπληρώνεται υποχρεωτικά φύλλο πτητικής γνωμάτευσης και παραπέμπεται στον Διοικητή Μοίρας Εκπαίδευσης Αέρος για περαιτέρω κρίση. Εάν βαθμολογηθεί «ΚΑΛΟΣ» και πάνω συνεχίζει την εκπαίδευσή του. 8.Ο Διοικητής της Μοίρας Εκπαίδευσης Αέρος αφού μελέτησε τον φάκελλο του Ανθυποσμηναγού τον εξετάζει στον αέρα και: α.Εάν η πτήση είναι δοκιμή προόδου και τον βαθμολογήσει «ΣΧΕΔΟΝ ΚΑΛΟΣ» και πάνω του αλλάζει εκπαιδευτή και συνεχίζει την εκπαίδευσή του, εάν τον βαθμολογήσει «ΑΠΟΤΥΧΩΝ» συμπληρώνει φύλλο τελικής γνωμάτευσης και τον παραπέμπει στο Συμβούλιο Πτητικής Ικανότητας. β.Εάν η πτήση είναι αξιολόγησης που προβλέπει το διδακτικό σύστημα και τον βαθμολογήσει «ΣΧΕΔΟΝ ΚΑΛΟΣ» ή «ΑΠΟΤΥΧΩΝ», τον παραπέμπει στο Συμβούλιο Πτητικής Ικανότητας. 9.Σε κάθε στάδιο εκπαίδευσης ο Διοικητής της Μοίρας Εκπαίδευσης Αέρος έχει το δικαίωμα ν’ αλλάξει μία φορά εκπαιδευτή σε Ανθυποσμηναγό, εφόσον αυτός έχει υποστεί αλλαγή εκπαιδευτή μετά από προηγούμενη δοκιμή προόδου από τον Διοικητή του Σμήνους ή Αξιωματικό Εκπαίδευσης - Επιχειρήσεων, δύο ό-     (Μετά τη σελ. 140(ε) Σελ. 141(α) Τεύχος Θ123-Σελ. 63 Πτητική Ικανότητα 38.Β.δ.3   170 μως φορές εάν ο Ανθυποσμηναγός δεν έχει υποστεί την παραπάνω αλλαγή εκπαιδευτή. Συμβούλιο Πτητικής Ικανότητας Άρθρ.4.-1.Το Συμβούλιο Πτητικής Ικανότητας είναι το όργανο το οποίο εισηγείται στην Προϊσταμένη Αρχή της Μονάδας που κάνει την πτητική εκπαίδευση βασικού, προχωρημένου - επιχειρησιακού σταδίου ή ενός από αυτά, για τους μη δυναμένους Ανθυποσμηναγούς να παρακολουθήσουν με επιτυχία την πτητική εκπαίδευση των παραπάνω σχεδίων. 2.Σκοπός του Συμβουλίου Πτητικής Ικανότητας είναι η λεπτομερής και εμπεριστατωμένη εξέταση της έκτασης και των αιτιών της αποτυχίας των παραπεμπομένων Ανθυποσμηναγών και στη συνέχεια η λήψη αντικειμενικής και ακριβοδίκαιας απόφασης για συνέχιση ή διακοπή της πτητικής εκπαίδευσης. 3.Το Συμβούλιο Πτητικής Ικανότητας συγκροτείται από: α.Τον Διοικητή της Μονάδας που κάνει την πτητική εκπαίδευση ως Πρόεδρο. β.Τον Διευθυντή Επιχειρήσεων-Εκπαίδευσης της Μονάδας που κάνει την πτητική εκπαίδευση. γ.Τον Διοικητή της Μοίρας Εκπαίδευσης Αέρος. δ.Τον Αξιωματικό Εκπαίδευσης - Επιχειρήσεων της Μοίρας Εκπαίδευσης Αέρος. ε.Τον Τμηματάρχη του Τμήματος Εκπαίδευσης της Μονάδας που κάνει την πτητική εκπαίδευση ως μέλη. Καθήκοντα γραμματέα εκτελεί το νεώτερο μέλος του Συμβουλίου Πτητικής Ικανότητας το οποίο συνεδριάζει με την παρουσία όλων των μελών. 4.Οι εκπαιδευτές Αέρος της Μοίρας Εκπαίδευσης Αέρος δύναται να καλούνται για συμβουλευτικά μέλη χωρίς ψήφο. 5.Η σύνθεση του Συμβουλίου Πτητικής Ικανότητας συγκροτείται με διαταγή του Διοικητή της Μονάδας που κάνει την πτητική εκπαίδευση και τροποποιείται μετά από κάθε αντικατάσταση κάποιου μέλους. 6.Όταν απουσιάζει κάποιο μέλος του Συμβουλίου Πτητικής Ικανότητας αναπληρώνεται από τον νόμιμο αντικαταστάτη του.     Σελ. 142(α) Τεύχος Θ123-Σελ. 64 7.Για την παραπομπή Ανθυποσμηναγού στο Συμβούλιο Πτητικής Ικανότητας ο Διοικητής της Μοίρας Εκπαίδευσης Αέρος συμπληρώνει το σχετικό έντυπο που περιέχει τα στοιχεία του παραπεμπομένου Ανθυποσμηναγού, την αιτία παραπομπής κατά το άρθρ. 3 παρ. 1 του παρόντος, σύντομο ιστορικό και το υποβάλλει στο Διοικητή της Μονάδας που κάνει την πτητική εκπαίδευση. 8.Ο Διοικητής της Μονάδας που κάνει την πτητική εκπαίδευση εκδίδει διαταγή στην οποία αναφέρονται τα ονόματα των Ανθυποσμηναγών που παραπέμπονται, στο Συμβούλιο Πτητικής Ικανότητας όλα τα σχετικά έγγραφα και η ημερομηνία σύγκλησης του Συμβουλίου Πτητικής Ικανότητας η οποία ορίζεται εντός δέκα το πολύ ημερών από την ημερομηνία εκδόσεως της διαταγής. Η παραπάνω διαταγή επιδίδεται στα μέλη του Συμβουλίου Πτητικής Ικανότητας και στον παραπεμπόμενο Ανθυποσμηναγό 3 τουλάχιστον εργάσιμες ημέρες πριν την ημερομηνία σύγκλησης του Συμβουλίου Πτητικής Ικανότητας. 9.Για κάθε παραπεμπόμενο Ανθυποσμηναγό ο Διοικητής της Μοίρας Εκπαίδευσης Αέρος τοποθετεί στον φάκελλο παρακολούθησης πτητικής εκπαίδευσης φύλλο τελικής γνωμάτευσης εδάφους και τον Ατομικό Φάκελλο Εκπαίδευσης Ιπταμένου Νο 2 (Α.Φ.Ε.Ι.). 10.Το Συμβούλιο Πτητικής Ικανότητας συνεδριάζει κεκλεισμένων των θυρών, δύναται όμως ο πρόεδρος να καλέσει ακροατές, ενδιαφερόμενους για τα συμπεράσματα, Αξιωματικούς της Μονάδας που κάνει την πτητική εκπαίδευση ή της Προϊσταμένης Αρχής. 11.Η διαδικασία του Συμβουλίου Πτητικής Ικανότητας διεξάγεται προφορικά και ο γραμματέας τηρεί συνοπτικά πρακτικά, εκτός από σημεία τα οποία με εντολή του προέδρου η αίτηση κάποιου μέλους, καταγράφει κατά λέξη. 12.Κατά την συνεδρίαση του Συμβουλίου Πτητικής Ικανότητας προσέρχεται ο παραπεμπόμενος Ανθυποσμηναγός ο οποίος ερωτόμενος από τον πρόεδρο εκθέτει τις απόψεις του για την πτητική του ανεπάρκεια.           38.Β.δ.3 Πτητική Ικανότητα   171 13.Μετά την εξέταση του παραπεμπόμενου Ανθυποσμηναγού, αυτός αποχωρεί και ακολουθεί συζήτηση μεταξύ των μελών του Συμβουλίου Πτητικής Ικανότητας. Μετά το πέρας της συζήτησης ο πρόεδρος κηρύσσει λήξασα την συνεδρίαση και ακολουθεί φανερή ψηφοφορία όπου όλα τα μέλη ψηφίζουν γράφοντας το ονοματεπώνυμό τους και την λέξη «ΥΠΕΡ» ή «ΚΑΤΑ» της συνέχισης της εκπαίδευσης σε λευκό χαρτί το οποίο παραδίδουν στον πρόεδρο. Αποχή από την ψηφοφορία ή λευκή ψήφος δεν επιτρέπεται. 14.Η απόφαση λαμβάνεται κατά πλειοψηφία. Ο πρόεδρος καταμετρά τις ψήφους και αναγγέλλει το αποτέλεσμα το οποίο καταγράφεται στο πρακτικό. 15.Εάν η απόφαση του Συμβουλίου Πτητικής Ικανότητας είναι υπέρ της συνέχισης της εκπαίδευσης του παραπεμπομένου Ανθυποσμηναγού, αλλάζει ο εκπαιδευτής του και συνεχίζει την εκπαίδευση. 16.Για τη διαδικασία του έγινε ενώπιον του Συμβουλίου Πτητικής Ικανότητας συντάσσεται πρακτικό που υπογράφεται από όλα τα μέλη και περιέχει τον τόπο και χρόνο της συνεδρίασης, τα ονοματεπώνυμα και το βαθμό των μελών, το ονοματεπώνυμο του παραπεμπομένου Ανθυποσμηναγού, την παραπεμπτική διαταγή περίληψη της κατάθεσης του παραπεμπομένου Ανθυποσμηναγού, την απόφαση που λήφθηκε και τον αριθμό των ψήφων υπέρ ή κατά αυτής. 17.Μετά την υπογραφή του πρακτικού ο γραμματέας συγκροτεί φάκελλο ο οποίος τηρείται στο αρχείο της Μονάδας που κάνει την πτητική εκπαίδευση, αντίγραφο του οποίου υποβάλλεται εις διπλούν στην Προϊσταμένη Αρχή. Ο φάκελλος αυτός περιλαμβάνει: α)Το σχετικό έντυπο παραπομπής του Ανθυποσμηναγού. β)Τη διαταγή της Μονάδας που κάνει την πτητική εκπαίδευση (απόσπασμα Ημερήσιας Διαταγής). γ)Το φύλλο τελικής γνωμάτευσης. δ)Το πρακτικό απόφασης του Συμβουλίου Πτητικής Ικανότητας. Κύρωση Απόφασης Άρθρ.5.-Η απόφαση του Συμβουλίου Πτητικής Ικανότητας αποτελεί πρόταση της Μονάδας που κάνει την πτητική εκπαίδευση προς την προϊσταμένη της Αρχή η οποία μετά την εξέταση του φακέλλου ενεργεί ως εξής: α)Εάν η απόφαση του Συμβουλίου Πτητικής Ικανότητας είναι υπέρ της συνέχισης της εκπαίδευσης,    την επικυρώνει με διαταγή. β)Εάν η απόφαση του Συμβουλίου Πτητικής Ικανότητας είναι κατά της συνέχισης της εκπαίδευσης τότε η Προϊσταμένη Αρχή της Μονάδας που κάνει την πτητική εκπαίδευση ενεργεί ως εξής: 1)Αν από την εξέταση του φακέλλου διαπιστώσει ότι ο παραπεμπόμενος Ανθυποσμηναγός είναι ικανός να συνεχίσει την πτητική εκπαίδευση εκδίδει διαταγή για συνέχιση αυτής. 2)Αν συμφωνεί με την απόφαση του Συμβουλίου Πτητικής Ικανότητας υποβάλλει τον φάκελλο με αιτιολογημένη γνώμη στο Γενικό Επιτελείο Αεροπορίας για να ληφθεί οριστική απόφαση από το Ανώτατο Αεροπορικό Συμβούλιο (ΑΑΣ) και να εκδοθούν οι σχετικές κανονιστικές πράξεις». Τα άρθρ. 3, 4 και 5 προστέθηκαν από το άρθρ. 2 Π.Δ. 247/19-30 Ιουν. 1987 (ΦΕΚ Α΄ 110). Άρθρο 6(3) Το Π.Δ. 213/1975 «Περί πτητικής ακαταλληλότητας Ιπταμένων και Ραδιοναυτίλων Αξιωματικών, λόγω μειωμένης πτητικής έφεσης και πειθαρχικότητας κατά τις πτήσεις», όπως τροποποιήθηκε με το Π.Δ. 1097/1977 καταργείται. Άρθρο 7(4) Η ισχύς του παρόντος αρχίζει από τη δημοσίευσή του στην εφημερίδα της Κυβέρνησης. Τα μέσα σε ( ) άρθρ. 3 και 4 αναριθμήθηκαν σε άρθρ. 6 και 7 από το άρθρ. 2 Π.Δ. 247/19-30 Ιουν. 1987 (ΦΕΚ Α΄ 110).                   (Μετά την σελ. 142(α) Σελ. 143 Τεύχος Θ123-Σελ. 65 Πτητική Ικανότητα 38.Β.δ.3   172 38.Β.δ.3 Πτητική Ικανότητα   173